ca en en is pt ca is is is tr es is en is is is de de de de is en en en en en en en en is ca is is is is is is is pl en is is is is is is is en is is is is is is is is is is is is is is is de en is is is is is en is is is is is is en is is is nb en en
Saga Músíktilrauna | Músíktilraunir 2018
Músíktilraunir hafa verið stór þáttur í tónlistarlífi Íslands. Upphafið má rekja til
samstarfs Tónabæjar og SATT (Sambandi alþýðuskálda og tónlistarmanna)
sem m.a. stóðu fyrir maraþontónleikum í kjallara Tónabæjar í nóvember 1982.
Tilraunirnar voru haldnar í Tónabæ, sem var allt til ársins 2000 staðsettur í
Skaftahlíð 24, Reykjavík, en þá flutti Tónabær sig í Safamýrina. Undankvöldin
voru ýmist 4-5 og var aðsóknin gífurlega góð; oft og tíðum var áhorfendafjöldinn
hátt í 500-600 manns. Til gamans má geta að á fyrstu Músíktilraunirnar kostaði
heilar 50 kr. inn.
Tímar í hljóðveri hafa alltaf verið aðalverðlaun Músíktilrauna og fljótlega
bættust fleiri styrktaraðilar í hópinn. Efnilegustu eða bestu hljóðfæraleikarar
voru valdir og verðlaunaðir með úttektum í hinum ýmsu hljóðfæraverslunum.
Sérstök dómnefnd kom svo fljótlega til skjalanna til að stemma stigu við
„vinsældakosningunum“ svokölluðu, en áhorfendur réðu því hvaða hljómsveitir
fóru áfram. Dómnefnd fór þá að velja áhugaverðar hljómsveitir áfram í úrslit,
burtséð frá því hvað áhorfendur höfðu valið.
Oft er talað um að Músíktilraunir hafi verið stökkpallur fyrir ungar og óreyndar
hljómsveitir út í hinn „harða tónlistarbransa.“ Hljómsveitir á borð við Kolrössu
Krókríðandi, Botnleðju, Maus, Mínus, Jakobínurínu, Agent Fresco o.fl. eru
ágætis vitnisburður um að ýmis ævintýri taka við að loknum tilraununum.
Margar af þessum ofangreindu hljómsveitum stukku ofan í djúpu laugina
að loknum Músíktilraunum. Þær tóku upp sínar fyrstu breiðskífur, fóru í
hljómleikaferðalög til fjarlægra landa, spiluðu með heimsfrægum hljómsveitum
og upplifðu „rokkdrauminn“ á ýmsa vegu. Eins og gengur og gerist þá urðu
sumar þessara hljómsveita langlífari en aðrar, en þannig er nú þessi heimur.
Að sjálfsögðu má svo ekki gleyma öllum þeim hljómsveitum og tónlistarmönnum
sem ekki endilega náðu áfram í úrslit, eða fengu verðlaun. Margar þeirra héldu
áfram sínu starfi, og náðu langt, en ekki endilega undir sömu nöfnum og þegar
keppnin fór fram. Það er ekki síst reynslan og samveran við aðra tónlistarmenn
sem er svo verðmæt og mikilvægur þáttur fyrir þá sem taka þátt. Nýjar hugmyndir
og hljómsveitir spretta upp og blómstra í íslensku tónlistarflórunni.Það er einmitt
einn helsti tilgangur Músíktilraunanna.
Það er skemmtileg staðreynd að fyrsta hljómsveitin til að stíga á stokk í
Músíktilraunum 1982, var kvennahljómsveitin Sokkabandið, en oft hefur
verið fjallað um skort á þátttöku stúlkna í þessum tilraunum. Það hafa þó
nokkuð oft verið stúlknasveitir sem hafa komist í úrslit, eða unnið, eins
og til dæmis Dúkkulísurnar, Kolrassa Krókríðandi, Á túr, Mammút, Spelgur o.fl.
Úrslitakvöld tilraunanna voru allt til ársins 2001 haldin í höfuðstöðvum Tónabæjar
en árið 2001 var í fyrsta skipti brugðið á það ráð að færa úrslitin í stærra húsnæði.
Íþróttahús Fram í Safamýrinni varð fyrst fyrir valinu og árin á eftir hafa bæði
undankvöldin og úrslitin verið haldin víða um Reykjavík. Hitt Húsið, Austurbær
við Snorrabraut, Tjarnarbíó, Loftkastalinn, Íslenska Óperan og Listasafn Reykjavíkur
hafa allt verið vettvangur þessarar glæsilegu tónlistarhátíðar í gegnum árin.
Allar götur síðan hefur þessi tónlistarviðburður verið einn aðalvettvangurinn fyrir
ungar íslenskar hljómsveitir og tónlistarfólk á aldrinum 13-25 ára til að koma tónlist